fi fi en fi fi fi fi ru fi fi fi fi fi fi fi fi fi fi fi fi fi fi fi fi fi fi fi fi fi fi fi de fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi ca es es fi fi fi fi fi fi fi fi fi fi fi fi fi fi fi fi fi fi fi fi fi fi fi en es es fi fi fi fi fi tr fi fi fi fi fi nl fi fi fi fi en en fi fi fi fi en fi fi fi fi fi fi fi en fi fi en fi en fi fi et fi fi
Suomenhevonen on kuin viini – paranee vanhetessaan | Suomenhevosliitto ry
Missä voisin opetella valjastamaan ja ajamaan?
Ideoita suomenhevosen hyväksi? – kerro siitä meille
Varjomannilla on vahvat jalat, Bella Varjonen kehuu menestyksekästä kasvattiaan.
Varjomanni, 11-vuotias ruuna, juoksi elokuussa autoennätyksensä 22,4 ja kuukausi sitten parani volttiennätys 24,9:ään.
Topper, 15-vuotias ruuna, rymisteli viime vuonna ennätyksensä 22,9aly ja kuittasi rahallisesti raviuransa toiseksi parhaan kauden.
Hevosilla on yksi yhteinen tekijä – valmentaja Bella Varjonen. Hän ei näe mitään eriskummallista kokeneiden ravureiden vauhdin kiihtymisessä.
”Suomenhevoset ovat tuommoisia. Niillä on yhtäkkisiä tulemisia.”
Oman tallin kasvatti Varjomanni oli hyvässä kiidossa jo vuonna 2015. Hevosen jäätyä juuri syystauolle vauhdinpito kuitenkin katkesi harmillisesti loukkaantumiseen. Starttitauko venyi liki yhdeksän kuukauden mittaiseksi kummankin etujalan jännevammoja parannellessa.
”Luontoäiti oli armollinen, ja jalat paranivat”, Bella huokaisee.
Tämän alkuvuoden neljä starttia ovat poikineet yhtä monta palkintosijaa. 50-vuotias vahtolainen hevosenomistaja ei tarkkaa vauhtireseptiä keksi antaa.
”Jokin asia on loksahtanut paikalleen. Olisiko, kun valjaat ovat unohtuneet kotiin”, Bella Varjonen viittaa Varjomannin ratsastusvalmennukseen.
Ratsastus ja uittaminen kuuluvat Bellan valmennettavien harjoitusohjelmiin, vaikka valmennuksen tärkein osa tehdään ajaen. Osa ravihevosista on tuntikäytössä.
”Ennen ratsut olivat erikseen, mutta kun jäin yksin pyörittämään tallia, mietin, miksen tekisi ravureilla molempia. Näin hevosia tulee treenattua monipuolisemmin ja se vähentää treenityötä”, Bella perustelee.
Hän pitää tärkeänä, että hevoset saavat erilaisia virikkeitä mielenvirkistykseksi. Esimerkiksi Topperilla, 120 000 euroa juosseella avoimen tason hevosella, otettiin ohjelmaan esteratsastus. Hevoset saavat vaihtelua myös erilaisista ratsastusmaastoista.
Harjoitteluvariaatioissa ei ole kultaista keskitietä, vaan jokaisella hevosella on oma juttunsa, joka tuottaa mielihyvää ja sopivia aistiärsykkeitä. Mutta vaihtelevan harjoittelun perusajatus on yksinkertainen:
”Se saa hevosen treenaamaan huomaamattaan”, Bella selvittää innostuksen ylläpitävästä voimasta.
Varjo-Tallin hevoset ulkoilevat ja laiduntavat mahdollisimman paljon. Tallin eläkkeellä oleva kaksinkertainen ravikuningas, Erikasson, käveli Varjosten yhden yöllisen mittauksen mukaan yhdeksän kilometriä yölaitumellaan. Se kertoo, että hevonen on luotu liikkumaan.
Toisten hevosten seura on hevosen psyykeelle tärkeää, usein tärkeämpää kuin ihmisen seura.
”Hevosta ei saa inhimillistää. Hevosen pitää antaa olla hevonen eikä sitä saa höösätä. Se on stressitekijä, jos hevonen ei saa viettää sille lajityypillistä elämää.”
Ruokinnassakin Bella Varjonen noudattaa yksinkertaista kaavaa: hyvä, oman tilan heinä on pääaines, väkirehuna tarjotaan kauraa ja kilpahevosille kivennäistiivistettä ja vitamiinijaksoja terveydentilan niin vaatiessa.
Varjo-Tallissa on 44 valmennettavaa ravuria, joista kaksi kolmasosaa on suomenhevosia. Bella Varjoselle rodut ovat samanarvoisia, yhtä rakkaita eläimiä. Lämminverinen on suoraviivaisempi valmennettava, onhan se jalostettu nimenomaan juoksijaksi.
Bella kehuu suomenhevostakin lahjakkaaksi juoksijaroduksi, mutta ruumiinrakenteensa vuoksi se vaatii ajoa enemmän alle, että sille kehittyy suotuisa juoksijan ”kroppa”. Hän kehuu kansallisrotuamme ”tosi mukavaksi, jotka tykkäävät seurustella”. Yksilöt ovat omia persoonallisuuksiaan, ja varsinkin voittajahevosilta löytyy usein tarvittavaa särmää. ”Ja suomenhevonen on siitä ihana, että sen kehityskaari on pitkä.”
Suomenhevosta vaalivat yhdistykset ovat pohtineet, miten kriittisen tuhannen rajan alle painuneet vuotuiset varsamäärät saataisiin nousuun. Esimerkiksi suomenhevosen pitkällä kehitysprosessilla on kääntöpuolensa. Hevosen ylläpito ja valmennus ovat arvokasta työtä varsinkin ulkopuolisessa vuokratallissa ennen kuin hevonen on kehittynyt kilpailijaksi. Tämä ei nopeita pikavoittoja havittelevia miellytä ja se näkyy kilparodun valinnassa.
Bella Varjonen sanoo, että silloin kaikki muu hyvä unohtuu, jos ihannoidaan pelkästään varsalähtöjä. Hän uskoo, että ihmiset ovat kiinnostuneita pitkäikäisten kilpahevosten tarinoista. Niistä pitäisi kertoa ja kirjoittaa, etteivät ne unohtuisi. Tarjolla pitäisi olla myös hyviä harrastehevosia suomenhevosen monimuotoisuutta hyödyntäen.
Tulokkaiden kynnys tuoda oma hevosensa lähtöihin on noussut, sillä nuorten ravureiden taso on kohonnut korkeaksi.
”Ennen pärjäsi 40-ajalla, nykyisin sillä ei kerkiä näkemään toisten takakavioita. Kynnyksen alentamiseksi en keksi, mikä olisi ratkaisu”, Bella myöntää.
Pitkäjänteisyys suomenhevosen kasvatuksessa ja valmennuksessa voi antaa kauniin palkinnon.
”Ajan saatossa siitä voi kehittyä kiva hevonen, ja mukava kilpahevonen on jo sinällään lottovoitto!” Bella Varjonen muistuttaa.
Villiäijä lähti liitoon naistiimin valmennuksessa
Vuosikokous ilahdutti ja liikutti – Tuula Pihkala uusi hallituksen jäsen
← Kuka muistaa ihmeruuna Vonkauksen
Pikkukahveli palasi terveenä! →
Täytä tietosi alle tai klikkaa kuvaketta kirjautuaksesi sisään:
Sähköpostiosoite (pakollinen) (Osoitetta ei koskaan julkaista)
Olet kommentoimassa WordPress.com -tilin nimissä. ( Log Out /  Muuta )
Olet kommentoimassa Twitter -tilin nimissä. ( Log Out /  Muuta )
Olet kommentoimassa Facebook -tilin nimissä. ( Log Out /  Muuta )
Muodostetaan yhteyttä palveluun %s
Ilmoita uusista kommenteista sähköpostilla.
Ilmoita uusista artikkeleista sähköpostilla.
Ajankohtaisten arkisto Valitse kuukausi heinäkuu 2022 kesäkuu 2022 maaliskuu 2022 joulukuu 2021 heinäkuu 2021 kesäkuu 2021 toukokuu 2021 maaliskuu 2021 helmikuu 2021 tammikuu 2021 lokakuu 2020 syyskuu 2020 elokuu 2020 heinäkuu 2020 kesäkuu 2020 maaliskuu 2020 helmikuu 2020 joulukuu 2019 lokakuu 2019 syyskuu 2019 elokuu 2019 heinäkuu 2019 kesäkuu 2019 toukokuu 2019 maaliskuu 2019 helmikuu 2019 tammikuu 2019 joulukuu 2018 marraskuu 2018 lokakuu 2018 syyskuu 2018 elokuu 2018 heinäkuu 2018 kesäkuu 2018 toukokuu 2018 huhtikuu 2018 maaliskuu 2018 helmikuu 2018 tammikuu 2018 joulukuu 2017 marraskuu 2017 lokakuu 2017 syyskuu 2017 elokuu 2017 heinäkuu 2017 kesäkuu 2017 huhtikuu 2017 maaliskuu 2017 helmikuu 2017 tammikuu 2017 joulukuu 2016 marraskuu 2016 lokakuu 2016 syyskuu 2016 kesäkuu 2016 toukokuu 2016 maaliskuu 2016 tammikuu 2016 syyskuu 2015 elokuu 2015 heinäkuu 2015 kesäkuu 2015 toukokuu 2015 huhtikuu 2015 maaliskuu 2015 helmikuu 2015 tammikuu 2015 marraskuu 2014 elokuu 2014 heinäkuu 2014 kesäkuu 2014 toukokuu 2014 huhtikuu 2014 maaliskuu 2014 helmikuu 2014 tammikuu 2014 joulukuu 2013 marraskuu 2013 lokakuu 2013 syyskuu 2013 elokuu 2013 heinäkuu 2013 kesäkuu 2013 toukokuu 2013 huhtikuu 2013 maaliskuu 2013 helmikuu 2013 tammikuu 2013
Jäsen – lisää tietosi palveluhakemistoon
Tilaa uudet ajankohtaiset päivitykset sähköpostiisi
Syötä sähköpostiosoitteesi, niin voit seurata tätä blogia ja saat ilmoituksia uusista julkaisuista sähköpostitse.
Lue uusin Suomenhevonen-lehti netissä
Tästä pääset lukemaan vanhempia lehtiä
Pidä blogia WordPress.comissa. tekijä Konstantin Kovshenin.
Privacy & Cookies: This site uses cookies. By continuing to use this website, you agree to their use.
To find out more, including how to control cookies, see here: Cookie Policy
Liity 2 056 muun seuraajan joukkoon
Already have a WordPress.com account? Log in now.
View post in Reader
%d bloggaajaa tykkää tästä: